Colt M1911

KinnigBroDoarePistolenn damaotomatek, un-oberMont en-droTennata dre argil berrMunisionoù.45 ACP (da gentañ)9 mm Parabellum.38 Super Auto.40 S&W10 mm AutoProduer orinColt's Patent Firearms Manufacturing CompanyMare implij1911–1985 (US Army)Perzhioù teknikelMas (hep kartouchenn)1,100 kgHirder216 mmHirder ar c'hanol89 da 127 mmHed-tenn pleustrek50 mTizh mont e-maez ar boledoù253 m/sEndalc'hKarger-fiñv 7-8 kartouchenn (e .45 ACP)AdstummoùM1A1, M1A3, M2 hag M3LezennRummad e Bro-C'hallB
Ar Colt M1911 zo ur bistolenn damaotomatek stadunanat dezhi ur blatinenn un-ober. Awenet he deus tost an holl bistolennoù damaotomatek modern ha brudet-tre eo e bed an armoù-tan. Arm-dorn standart an U.S. Army eo bet e-pad 74 vloaz eus 1911 betek 1985, a-raok e vije kemeret e blas gant ar Beretta 92. Ar braz eus ar skouerennoù zo bet produet gant ar Colt's Patent Fire Arms Manufacturing Company e Hartford (Connecticut).
kleiz|thumb|Stumm orin ar Colt M1911 (a-us) ha stumm modernizaet 1924, an M1911 A1 (dindan).

 Istor 
Savet eo bet gant John Moses Browning ha choazet evel arm standart gant an US Ordnance Department d'an 29 a viz Meurzh 1911 a-raok e krogje ar produiñ d'an 28 a viz Kerzu er memes bloaz SAPP Rick, Standard Catalog of Colt Firearms, F+W Media, 2007, 288 p..

Implijet e veze e-pad ar Brezel-bed Kentañ gant ar Stadoù-Unanet. E 1926 e voe modernizaet hag andanvet M1911A1. Ouzhpenn 1,3 milion a skouerennoù a voe produet e-pad an Eil Brezel-bed gant Colt hag embregerezhioù all evel Remington.

Kambret e oa da gentañ e .45 ACP. Adstummoù pe kopiennoù a gaver bremañ e .38 Super Auto, .40 S&W, 10 mm Auto ha 9 mm Parabellum, dreist-holl abaoe eo echu brevedoù an arm hervez lezenn. Priziet eo hag implijet kalz gant armeoù pe polisoù er bed a-bezh hiziv an deiz.

Implijet eo bet e brezelioù brasañ an XX kantved : Brezel-bed Kentañ, Eil Brezel-bed, Brezel Korea, Brezel Aljeria, Brezel Indez-Sina, Brezel Viêt Nam hag all. Ar Beretta M9 he deus kemeret he flas evel arm-dorn standart kalz rannoù eus an US Army er bloavezhioù 1980.

 Skouerennoù kinklet 
Da vare an Eil Brezel-bed e voe kinklet plakennoù-lamm kalz pistolennoù M1911 gant soudarded stadunanat dre ma oant aes da cheñch. Tri seurt plakennoù kinklet a veze gwelet e-lec'h ar re orin e koad :

 reoù e gwer kregen ;
 reoù e olifant, keroc'h ha raloc'h ;
 reoù e polimetakrilat metil (anvet boas Plexiglas) savet a-drugarez da werennoù-dal ar c'hirri-nij. Dre ma oant treuzwelus e c'halle bezañ silet dindane skeudennoù a oa peurliesañ reoù aktourezed pe pin-ups, peotramant stag ouzh istor personel an hini a zouge anezhe (ur vedalenn, un anv, un ael pe ul loen da skouer) PERQUIN Jean-Louis, Les customisations des Colt 45 pendant la Seconde Guerre Mondiale e La Gazette des Armes n°575, miz Even 2024, pp. 58-62.

 Levrlennadur 
  Rann an Ordrenañs, USA, Deskrivadur ar bistolenn M1911, Ar Granenn, 2022.

 Daveennoù 

Rummad:Pistolennoù
Rummad:Armoù ar Brezel-bed Kentañ
Rummad:Armoù an Eil Brezel-bed
Rummad:Armoù SUA